#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. július 25-i rendkívüli ülésére)

**TÁRGY: AZ ÖNKORMÁNYZATI TULAJDONÚ 1556 HRSZ-Ú KIVETT KÖZTERÜLET MEGHATÁROZOTT RÉSZÉNEK ÁTMINŐSÍTÉSE**

Ráduly Sándor és Rádulyné dr. Petrányi Júlia kiskőrösi lakosok kérelmet nyújtottak be Kiskőrös Város Önkormányzatához, melyben az 1556 hrsz-ú ingatlan területéből 10 m2 területrész megvásárlását kezdeményezték

Az 1556 hrsz-ú 6336 m2 alapterületű, kivett közterület rendeltetésű ingatlan közfeladat ellátását szolgálja, útként (Soós utca) funkcionál.

A nemzeti vagyonról szóló 2011. évi CXCVI. törvény (a továbbiakban: Nvtv.) 5. § (3) bekezdés a) pontja alapján az út, mint kötelezően ellátandó közfeladat ellátását szolgáló létesítmény, az Önkormányzat forgalomképtelen törzsvagyonának részét képezi.

Kiskőrös Város Önkormányzata Képviselő-testületének az önkormányzati vagyonról, a vagyon hasznosításáról szóló 26/2012. (XII.19.) számú önkormányzati rendelet (a továbbiakban: Rendelet) – különös tekintettel az Nvtv. rendelkezéseire – 10. § (1) bekezdése alapján a vagyon minősítése, átminősítése a Képviselő-testület hatáskörébe tartozik. A (2) bekezdés szerint a törzsvagyon körébe tartozó vagyonelem üzleti vagyonná történő átminősítésének feltétele, hogy a továbbiakban közvetlenül kötelező önkormányzati feladatkör, hatáskör ellátását nem szolgálja, és a feladatkör ellátása az átminősítéssel érintett vagyon nélkül más módon is megoldható és a város Településrendezési Terve is alátámasztja.

Kiskőrös Város Helyi Építési Szabályzatáról és Szabályozási Tervéről szóló 18/2015. (IX. 10.) önkormányzati rendelet értelmében, az előterjesztés mellékletét képező változási vázrajzokon feltüntetett területrészek tervezett telek-határrendezése nem ellentétes a fenti rendelet, módosítással érintett előírásaival.

A Bács-Kiskun Megyei Kormányhivatal Kiskőrös Járási Hivatal Földhivatali Osztálya előtt lefolytatásra kerülő telekalakítási eljárást követően - az előterjesztés mellékletét képező változási vázrajz alapján - az 1556 hrsz-ú ingatlan területéből 10 m2 területrész összevonásra kerülne kérelmezők tulajdonát képező 1375 hrsz-ú ingatlannal.

A fentiek figyelembevételével javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. július 23.**

**Domonyi László sk.**

**polgármester**

## HATÁROZAT-TERVEZET

A Képviselő-testület

1. Kiskőrös Város Önkormányzatának kizárólagos tulajdonában lévő, Kiskőrös belterületi 1556 hrsz-on nyilvántartott, kivett közterület rendeltetésű, 6336 m2 nagyságú területéből 10 m2 nagyságú területrészt forgalomképtelen törzsvagyoni körből forgalomképes üzleti vagyonná átminősíti,
2. felhatalmazza a polgármestert a Bács-Kiskun Megyei Kormányhivatal Kiskőrös Járási Hivatal Földhivatali Osztálya előtt az 1556 és 1375 hrsz-ú ingatlanok határrendezése tárgyában az 16/288/2019 számú változási vázrajz alapján a telekalakítási eljárás lefolytatására, a kapcsolódó dokumentumok, jognyilatkozatok aláírására,
3. egyet ért azzal, hogy az eljárás lefolytatásával összefüggő valamennyi költséget Ráduly Sándor és Rádulyné dr. Petrányi Júlia viseljen.

**Felelős:** polgármester

**Határidő:** azonnal